ms en en en en id en en fr ms ca id en en en id en en fr ms ca ms ms en id id id ms id id id id ms id ms ms ms id id id pl id id id id id ms id io ms id id id ms ms id id ms is ms id hu id en en en de en en nl en en en ms ms ms en id en id en ms fr en id id en eo en ms en ms en id id en en en ms en hbs_lat en id en ms en id en fr en id en en en id en fy en ms en en en id en it en en ms id en en sl en en id ms en en ro en id en it en id ms id en de en ms en de en id en en en id ms ms en ro en id en en en id en en ms en id en ms en ms en en en id en tl en en ms es en jbo en id id id id id en hbs_lat en id hbs_lat en ms en id id en en en id en en en id id ms id id id id id fi en en en en fa en en en en en en es en en ms en fr en en en en en id en en
Bercutilah Wahai Cikgu. Bercutilah! – Saifulislam.Com
Wednesday , August 31 2022
Artikel ini ditulis pada tahun 2012. Apabila sampai musim cuti persekolahan, artikel ini kembali meningkat jumlah pembacanya. Saya mempersilakan sahabat yang berkunjung ke halaman ini, khususnya para guru, untuk memanfaatkan ‘extended blog’ saya dalam pendidikan di hasrizal.com Saya kini (2014) bertugas sebagai Academic Director di Khalifah Model School (Secondary)
“Pening kepala emak. Macam-macam benda nak gantung” kata emak.
Saya bersila mengadap emak yang sedang menggunting kad Manila.
“Apa yang Rizal boleh tolong?” saya bertanya.
“Tolong lipat baju!” jawab emak.
Aduhai. Saya berminat mahu menolong kerja sekolah emak. Rupa-rupanya pertolongan saya lebih bermakna kalau saya tolong buat benda yang paling saya tidak suka. Melipat kain.
Semasa kerajaan memperkenalkan Kurikulum Bersepadu Sekolah Rendah (KBSR), emak sangat tertekan. Selepas dua puluh tahun mengajar, tiba-tiba cara emak mengajar perlu berubah. Emak perlu sediakan pelbagai alat bantuan mengajar.
Kena pula, emak jenis orang yang apabila buat sesuatu, mesti perfect. ‘Type A’.
“Tulis cantik-cantik pun, bukannya Guru Besar nak bagi naik pangkat. Buat setakat nak pakai dalam kelas, cukuplah!” abah menegur.
Geram melihat emak begitu tekun menyiapkan Buku Persediaan Mengajar. Tulisan kemas, pen Reynolds tiga warna, emak menghabiskan banyak masa di dalam bilik menyiapkan tugasannya.
Rutin emak yang saya ingat, emak bangun seawal jam 5 pagi, memasukkan kain ke mesin basuh, memasak sarapan untuk kami dan menyediakan bekal untuk saya yang masih bersekolah rendah. Abang-abang semua sudah berdikari. Kemudian, emak sidai pakaian dan bersama abah bertolak ke sekolah sebelum matahari terbit, dan abah meneruskan perjalanan ke pejabat.
Ada tahun yang saya bersekolah sesi petang, saya tinggal sendirian di rumah. Jam 11 saya akan makan nasi sendiri, kemaskan rumah, sorok kunci bawah pasu bunga dan pergi sekolah apabila van Ah Seng sampai.
Hari emak sebagai guru memang sibuk.
Tetapi pada musim cuti persekolahan, emak selalunya ada di rumah. Tanpa program istimewa pun, melihat emak tidak terkejar-kejar, pagi dapat ke pasar, mengubah susunan pasu bunga, basuh kain jam 8 dan mula memasak jam 11, melihat kelibat emak di rumah semasa cuti sekolah, sudah amat menggembirakan.
Sesekali saya akan pujuk emak buat karipap dan donat.
Oleh kerana emak sudah mula menjadi guru semenjak di usia 16 tahun, perubahan kepada KBSR itu menjadi agak keterlaluan untuk emak. Kemuncaknya, siling kelas emak runtuh! Banyak sangat kad Manila bergantung bersama ketulan batu mengelak tiupan angin.
Pada usia 45 tahun emak bersara.
Pergi Haji dengan abah.
Letih emak bersambung semula, dalam dunia yang berbeza pula.
Hari ini cuti persekolahan sudah bermula.
Selain mengucapkan selamat bercuti buat murid-murid dan selamat tidak perlu menghantar anak ke sekolah buat ibu bapa, saya mengucapkan setinggi-tinggi ucapan terima kasih kepada para guru atas jasa sumbangan kalian mendidik anak-anak kami sepanjang tahun ini. Kami sangat menghargai.
Sempena cuti sekolah ini saya harap guru-guru paksalah diri untuk bercuti.
Saya tahu ia susah. Hari ini pun mungkin cikgu-cikgu masih di sekolah.
Tiba masa untuk para cikgu menikmati keluarga sendiri, anak-anak sendiri, rehat, tenangkan hati dan fikiran. Jangan fikirkan anak-anak kami sepanjang cuti ini dan berkenaan pihak atasan, berbijaksanalah dalam usaha untuk bercuti.
Mulakan tahun hadapan dengan penuh kesegaran!
Facebook Notice for EU! You need to login to view and post FB Comments!
Tags cuti Guru pendidikan sekolah
Previous Perlukah Jepun Kepada Wa al-‘Asr?
Next A Dalam Peperiksaan Tetapi D, E dan F Dalam Kehidupan
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
10/11/2012 at 2:19 PM
saya pun anak cikgu ustaz. Ramai kata jadi cikgu ni mudah. Tapi bila melihat kepayahan mak ayah sendiri, baru kita sedar. Jadi cikgu tidak mudah, bahkan penuh dengan kepayahan dan pengorbanan 🙂
10/11/2012 at 5:13 PM
Semoga guru-guru di Malaysia peroleh semangat yang tinggi untuk mendidik anak bangsa setelah bercuti nanti.
Dulu, pernah bercita2 untuk jadi guru masa form 3. Sekarang sesat ke bidang lain pula. Hehehe
siti rahimah abdul rahim
11/11/2012 at 5:05 PM
Hanya Jauhari mengenali …… kepada yang suka mencari silap “cikgu”.. henti-hentikanlah…
11/11/2012 at 5:26 PM
Cuti sekolah adalah sesuatu yang ditunggu-tunggu. Dalam kepala dah tersusun agenda bukan memberi ilmu kepada anak murid tetapi mencari ilmu dunia dan akhirat untuk diri sendiri. Guru kena tambah nilai. Tahun 2013 pasti akan lebih semangat dan bertenaga untuk dikongsi bersama rakan dan anak didik.
11/11/2012 at 7:05 PM
Harap2 cuti sekolah ini guru2 dan ibubapa muhasabahkan diri dan membuat penambah baikkan nilai utk kebaikkan generasi muda yg penuh dgn cabaran…mereka ibarat kain putih yang memerlukan pencorakkan yg telus dan mulus agar dapat berlayar hingga ke destinasi .Lakarkanlah graf penambah baikkan diri dari tahun ke tahun…Insya-Allah Allah akan membuka jalan untuk kebaikkan dan kecemerlangan…SELAMAT BERCUTI CIKGU….
12/11/2012 at 7:28 PM
kita yg cegu2 ni, kalau dah terbiasa sibuk…memanjang, masa cuti pun rasa2nya tidak dapat duduk diam. ada2 saja yg mahu dibuat. sekejap belek buku, sekejap belek laptop…menyelesaikan apa yang tertinggal ataupun menambah2 untuk persediaan tahun depan.apa2pun, sebagai cegu, saya sangat memahami bebanan rakan cegu yang lain. marilah sama2 berusaha agar semuanya terlaksana dan berjalan dgn sempurna. hal orang lain yang mengata kerjaya guru tu, biarkanlah mereka…andai kata mereka juga seorang guru, tahulah mereka bebanan kerja seorg cegu…
13/11/2012 at 12:19 AM
Salam. Saya seorang guru. Terharu dengan ustaz yang memahami guru. Biasanya orang akan menyindir mengatakan kerja guru ini mudah, kerja sampai pukul 2, cuti hampir dua bulan.
13/11/2012 at 6:39 AM
Sy pun anak cikgu, kedua ibu bapa adalah guru dan sy juga seorng guru.. Bapa sudah bsara daripada dunia pendidikan….Keperitan seorng guru sempat juga sy rasai, kerana skrng sy beralih arah ke pjabat mcari pengalaman baru. Pelbgai rintihan dan keluhan sy dengar dari guru2 ttg plbgi perubahan dlm pendidikan. Ibu sy tidak tkcuali, namun berusaha mengikut arus gelombang pendidikan terutamanya bkaitan IT. Daripada sorng yg x berapa pandai mggunakan komputer dan aplikasi yg ada mjadi sorng yg agak mahir wpun dlm istilah tpaksa. Sentiasa mjadi pilihan di sekolah mgajar murid tahun 1 walhal sudah ramai guru yg bkmahiran. Spnjg perskeolahan sentiasa bz dgn tugasan, fail RPH, BBM dan mcm2 lagi. Kdg2 rumah mcm pejabat, ttapi tidak apa,,, kami anak2 bbangga dgnnya. Rasanya membawa ibu bcuti adalah satu cara kita mbawanya berehat, musim cuti sekolah sy akan cari masa utk bjalan2/mlancong bsama mrka wpun kdg2 bgaduh dgn atas utk mmohon cuti. Sy sanggup x cuti pd hari2 lain utk dikumpulkan sms cuti cuti sekolah. Itulah tanda syng sy kpd ibiu, juga bekas guru darjah 1 sy suatu ketika dahulu. Mudah2n lbh ramai lagi guru dilahirkan spt ini… 37 tahun dlm pkhidmatan,…. mhabiskan sisa2 …3 tahun lagi.
14/11/2012 at 11:10 AM
Saya amat setuju dengan pandangan ustaz. Cikgu juga perlukan rehat untuk meningkatkan motivasi bekerja. Memilih karier guru ketika ini perlukan pengorbanan dan kesabaran yang tinggi. Justeru berehatlah cikgu.
16/11/2012 at 2:34 AM
Emak ustaz sama dgn mak saya. Mula jadi cikgu umur 15-16 tahun dan bila KBSR diperkenalkan mak saya pun jadi stress pasal kena buat banyak ABM (Alat Bantu Mengajar). Saya dan adik seronok tolong emak saya kaler2 kad manila etc etc etc..
Tapi bila cuti sekolah mmg seronok sebab mak ada kat rumah!! Selalu bila sekolah petang, saya pun tinggal sendiri dan kunci pintu sendiri. And also ada tempat rahsia simpan kunci 🙂
Saya selalu baca blog ustaz tapi first time tinggal komen pasal our experiences are very similar MashaAllah 🙂
16/11/2012 at 3:42 AM
Sambil-sambil key in band-band dalam sistem online pbs,sempat juga kami guru-guru menulis di sini dan juga di laman-laman yang lain.Maybe atau akan tiba masanya guru-guru bekerja seperti orang opis iaitu 9 jam.Apabila semua sekolah satu sesi.Ada juga kebaikannya. Antaranya mudah-mudahan guru tak perlu lagi bawak balik kerja di rumah.Terus settlekan di sekolah dalam tempoh masa yang panjang.
*Tak boleh nak cuti lagi,coz lepas siap key in nak kena kemaskini macam-macam jenis fail.
16/11/2012 at 10:51 AM
Terimakasih ustaz kerana memahami tugas seorang guru. Kepada semua guru ikhlaslah bekerja kerana Allah SWT. Insya Allah ketenangan akan sentiasa bersama kita walau apa cabaran dan masalah yang dihadapi.
19/11/2012 at 11:48 AM
“perubahan kepada KBSR itu menjadi agak keterlaluan untuk emak. Kemuncaknya, siling kelas emak runtuh! Banyak sangat kad Manila bergantung bersama ketulan batu mengelak tiupan angin.”
tergelak besar saya baca bahagian ini. memang kelakar campur geram.memang puas hati.
terima kasih ustaz. tak ramai yang benar2 menghargai warga guru.
20/11/2012 at 10:22 PM
If only all Malaysians think just like you ustaz. Cuma cikgu yang tau betapa tak cutinya cuti sekolah bagi seorang guru. Seronok baca tulisan ustaz yang ini 🙂
21/11/2012 at 6:56 AM
Bertepatan sekali…memang nak sangat bawa anak2 bercuti, lupakan kejap dunia sekolah tu..tapi setakat 2 minggu cuti sekolah bermula, masih lagi bergelumang dengan kerja kerja sekolah..siap ngangkut anak-anak lagi..hehehehhe.. Maybe minggu depan bila jadual waktu dan buku panduan guru 2013 dah siap..
30/11/2012 at 5:15 PM
salam ustaz. sangat terharu dengan tulisan ustaz ni. mak saya pesara guru dan hamdulillah sekarang saya pula yg ikut jejak langkah mak. dunia kbsr mak dah lepas, kini kssr pula yang menekan. Sebab tu kami sekeluarga menyokong emak bersara. kssr bukan dunia emak.
cuti sekolah sebenarnya cikgu2 tak bercuti, sebab kebanyakan mereka sedang memperkasa tugas dakwah. banyak gerak kerja dakwah di malaysia ni tulang belakangnya ialah cikgu-cikgu. cuma, cikgu-cikgu memilih untuk berdiam diri bila orang cakap cikgu cuti sekolah makan gaji.
sebab yang mengganjari pahala, hanya Allah taala. Jzzk ustaz!
08/12/2012 at 10:19 PM
Tugas2 guru ni mmg x prnah habis..kdg2 overlapping lg..pahit manis,suka duka, tawa air mata memang menjadi asam garam dlm perjuangan mendidik anak bangsa..tapi saya suka menjadi guru..sekurang-kurang ada ilmu yg sentiasa mengalir dimanfaatkan oleh anak didik ketika saya tiada di dunia ini lagi..insya Allah..
09/12/2012 at 11:37 PM
membaca entry n komen2 di sini, saya jadi menyesal pula duk saje2 waktu cuti..
Yeah, even the best can be improved!! Sy nak buat perancangan utk prestasi yg lbh baik thn depan!! Syukran everyone. Mg dipermudahkan Allah!!!
05/01/2013 at 2:46 AM
Terharunya baca. walaupun dah habis cuti. Hanya Jauhari mengenal……. Semoga saya dapat merefreshkan niat kembali berjuang ke sekolah 😉
07/03/2013 at 12:46 PM
hampir sama dgn realiti yg saya lihat pada mak saya setiap hari..dan beban itu semakin bertambah bila dilaksanakan pula kssr..kadang2 pukul 3 pagi dh bgn dan berjaga smpai siang. saya yg melihat pun dh terasa letihnya. sebab itu bila ade manusia2 yg kate kerja cikgu ni senang, saya sangat2 sakit hati sbb saya saksi pengorbanan mak saya sebagai guru..terima kasih cikgu!
17/03/2013 at 12:17 PM
saya bangga menyambung rantaian dakwah Rasulullah dengan bakal menjadi seorang guru..insya Allah…
Rahsia Suami Isteri Hebat
12/06/2013 at 4:30 PM
Betul tu… haa camnie ler… simple and steady.
.. walaupun simple tapi artikel berisi .. tahniah admin :
15/06/2013 at 5:44 AM
assalamualaikum ustaz, saya selalau membaca blog ustaz ini secara silent reader.
Terima kasih ustaz kerana menghargai seorang guru. Subhanallah. pengalaman kita hampir sama. saya memang rasa mcm terabai bila ayah dah jadi dan ibu dari awal subuh hingga lepas magrib dunia mereka sibuk di sekolah.tp paling seronok bila lihat ibu membuat persiapan bahan bantu mengajar kbsr. kad manilakad ibu digantung di kelas. kdg2 ibu beli lebih kad untuk rumah kami dan ibu utk kami pula sebab saya yg minta. Ibu gantung dan tampal di bilik kami dah macam tadika bilik kami masa tu. 🙂
masa di seko rendah bila time cuti sekolah, ibu pun sibuk dgn upsr. kadang2 kami kena ikut ayah ke kelasnya di sek men.sambil jaga adik2 di luar kelas, (kakilima tepi kelas) aljhamdulillah secara tak langsung saya dapat ‘ilmu’ matematik dan sains advence dari umur saya.
slpas kssr diperkenalkan dan teknologi komputer menjadi satu yg ‘wajib’ saya dan adik2 pula bertungkus lumus membantu ibu memasukkan markah anak2 muridnya dalam pbs bila kami cuti sem.klu kami takde ibu akan call kami tanya cara nak buka internet. masa utk keluarga dan dirinya seakan tiada.kasihan ibu….lalu kami minta ibu pencen awal walaupun sebenrnya ibu sgt cintakan bidang ini.
saya ingin menjadi doktor tetapi ibu saya tetap mahu saya menjadi sepertinya meskipun dia tahu macam mana kerjanya. apapun saya bersyukur saya menjadi srti saya kini. Alhamdulillah.
09/10/2013 at 9:41 AM
Terima kasih ustaz. Masih ada bukan cikgu yang memahami kerja cikgu dan mahu menulis tentangnya. Syukur..
21/03/2014 at 7:40 PM
Assalamualaikum ustaz. Di KMSS kami dipaksa cuti. DIPAKSA. Ikutkan hati banyak lagi tugasan belum selesai dengan harapan buka sekolah nanti dapat beri yang lebih baik untuk pelajar dan sekolah, namun keluarga dan diri tetap perlu perhatian dan diri perlu berehat kerana guru yang burnout would do no good to the school.
Maka, bercutilah saya seminggu ini. 🙂 Selamat bercuti buat yang bercuti!
12/04/2014 at 4:57 PM
Assalamulakum..Juga serg guru, tapi bertugas dari 8 pagi hingga 5 ptg..Gembira mendidik pelajar hingga jadi pelajar beradab dan berakhlak….aminnn
23/07/2014 at 8:12 AM
Ayah saya adalah seorang pencinta ilmu
pada usia 61 ayah masih gigih melanjutkan pelajaran ke peringkat PhD
dan ayah tak pernah bercuti sepanjang hayat
di amna saja ayah pergi
ayah menjadi guru kepda semua orang
saya mendoakan agar ALLAH memanjangkan usia ayah
dan menunaikan segala impian dan cita2 ayah
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved